前幾日同男朋友終於試朋友口中話好好味"翡翠拉麵小籠包"...七點幾去到,竟然唔駛等位~我地試以下幾樣:1)酸辣湯:得一人份量,都幾細碗~不過有好多料,味道就一般啦~2)紅油炒手:個汁有少少偏辣,但D雲吞皮好薄、個餡好新鮮,幾好味!3)小籠包:真係非常唔錯,尤其係入面D湯汁,一咬即刻飛出,好好食!4)上海粗炒:有好多而且入面椰菜好鮮甜,不過好似多些少油,但都值得一試!5)豆沙鍋餅:個皮炸得香脆、D豆沙餡就熱辣辣,好好味!呢度既service冇D人講得咁差,都算幾有禮貌而且不停加茶,都幾滿意呀~